Az Oktatási és Szociális Bizottság 13 igen szavazattal, tartózkodás és ellenszavazat nélkül az alábbi határozatot hozta:

**176/2016. (VI.08.) OSzB. sz. határozat**

1. Az Oktatási és Szociális Bizottság a „Javaslat bérleti szerződés megkötésének jóváhagyására” című előterjesztést megtárgyalta. A Bizottsága Klebelsberg Intézményfenntartó Központ Szombathelyi Tankerületének, valamint a bérbeadással érintett intézmény igazgatójának nyilatkozatát is figyelembe véve szakmailag egyetért azzal, hogy a Szombathelyi Köznevelési GAMESZ a SZILTOP Nonprofit Kft-vel - a Szombathelyi Kanizsai Dorottya Gimnáziumban folytatandó oktatási tevékenységre vonatkozóan – megkötött bérleti szerződést öt évre, a 2016. szeptember 1. – 2021. augusztus 31. napjáig terjedő időtartamra, bruttó 1.200,- Ft/óra/tanterem bérleti díj figyelembe vételével meghosszabbítsa.
2. A Bizottság felkéri az Egészségügyi és Közszolgálati Osztályt, amennyiben 2017. január 1. napjától továbbra is az Önkormányzat a működtető a bérleti díjat vizsgálja felül.

**Felelősök:** Rettegi Attila, a Bizottság elnöke

 /A végrehajtás előkészítéséért:

 dr. Bencsics Enikő, az Egészségügyi és Közszolgálati Osztály vezetője

 Imréné Erényi Katalin, a Szombathelyi Köznevelési GAMESZ vezetője/

**Határidő:** 2016. június 30. /1. pont vonatkozásában/

 2017. január 01. /2. pont vonatkozásában/